Keity Meier
Keity Meier (sündinud 27. jaanuaril 1995) on eesti mootorrattasportlane. Ta on keskendunud trial- ehk trikimootorrattaga (ka traielmootorratas) sõitmisele ning kogunud tuntust riskantsete trikkidega: ta on sõitnud mootorrattaga üle Tartu laululava kaare, Tartu Kaarsilla ning 2021. aasta oktoobris tegi oma mootorrattaga 11-meetrise hüppe Tornimäe 7 katuselt Swissôteli katusele. Kuna hüpe toimus 117 meetri kõrgusel, oli see sellise mootorrattaga maailmas ainulaadne saavutus.